Ernst Aastalu

Ernst Aastalu (aastani 1935 Ernst As(s)man(n); 13. jaanuar 1889 Tartu – 15. detsember 1946 Eutin, Saksamaa) oli Eesti sõjaväelane ja sporditegelane (vaadatud 25.12.2014).

Ernst Assman sündis Tartus kaupmehe pojana, õppis Tartu algkoolis ja Peterburis keskkoolis.  Esimese maailmasõja ajal  lõpetas Oranienbaumis sõjakooli ja määrati ohvitserina teenima 180. jalaväepolku. Hiljem teenis Peterburi sõjaringkonna staabis, oli Peterburi sõjaringkonna ülemate ja vägede ülemjuhatajate kindralite adjutandiks, oli 1917. aastal Petrogradi sõjaväeringkonna ülema kindral Lavr Kornilovi  adjutant. 

Ernst Assman oli 1917. aastal Peterburi Eesti Sõjaväelaste Peterburi Keskkomitee esimees ja hiljem Tallinnas Eesti Sõjaväelaste Ülemkomitee liige.  Eesti vabadussõjas teenis kapten Ernst Assman, Eesti Sõjaväe Staabis, inspektori jaoskonnas, Sõjaministeeriumi peastaabi komandandina, Tallinna 1. löögipataljoniEsimene löögipataljon, Päewaleht, nr. 348, 23 detsember 1938 juhina, seejärel 7. jalaväepolgus. Sai kaks korda haavata, oli rooduülemaks, täitis pataljoniülema kohuseid. Pärast sõja lõppu läks reserviTäna pühitseb 50 a. sünnipäewa res.kapten Ernst Aastalu (Asmann), kel möödub ühtlasi 35 a. tegewust spordi ja 30 a. tegutsemist tuletõrje alal., Postimees (1886-1944), nr. 12, 13 jaanuar 1939.

Aastal 1922 oli ta Tallinnas toimunud 1922. aasta tõstmise maailmameistrivõistluste peakorraldajaid ja kohtunike kolleegiumi liige. 1936–1939 oli ta Maadlus-, Poksi- ja Tõsteliidu varahoidja.

Viited

Välislingid
Eesti ohvitseride andmekogu, Ernst Aastalu, EESTI SÕJAMUUSEUM - KINDRAL LAIDONERI MUUSEUM. EESTI OHVITSERID 1918-1940

Kategooria:Eesti Sõjaväelaste Ülemkomitee liikmed
Kategooria:7. Jalaväerügemendi koosseis
Kategooria:Eesti sporditegelased
Kategooria:Vabadussõja veteranid
Kategooria:Eestlased Saksamaal
Kategooria:Sündinud 1889
Kategooria:Surnud 1946